Britse VN-resolusie teen lospryse eenparig aanvaar – praag.co.za — 20 jaar jonk!
Die resolusie is nie bindend nie, maar wil terreurgroepe verhinder om geld so in te samel.
Al Kaida verdien honderde miljoene dollar deur lospryse te eis.
Groepe wat bande het met al Kaida het in die laaste drie jaar meer as een miljard rand in lospryse ontvang, het Brittanje se VN-ambassadeur Mark Lyall Grant aan verslaggewers gesê.
Dit kom te midde van pogings om die Suid-Afrikaanse onderwyser, Pierre Korkie, vry te laat wat in Jemen as gyselaar aangehou word.
The Gift of the Givers Foundation se verteenwoordiger in Jemen sal voortgaan om te onderhandel met al Kaida vir die vrylating van die Bloemfonteinse onderwyser, maar van buite die land.
Die stigter van die Suid-Afrikaanse Moslemliefdadigheidsorganisasie Imtiaz Sooliman het gesê die onderhandelaar Anas al-Hamati moet Jemen verlaat nadat die ontvoerders hom beskuldig het dat hy die losprys vir Korkie se vrylating gesteel het.
Hulle glo die Suid-Afrikaanse regering het die losprys verlede week in Jemen betaal.
Die adjunk-Minister van Internasionale Betrekkinge en Samewerking Ebrahim Ebrahim het Jemen verlede week besoek, en ‘n vergadering met topregeringsamptenare oor Korkie se saak bespreek.
Alhoewel sekere state reeds weier om ontvoeringslospryse te betaal onder ‘n resolusie wat in 2001 aangeneem het, het die Britse regering ‘n nuwe resolusie opgestel wat ontwerp is om politieke druk op lande wat steeds lospryse betaal, te verhoog.
Die resolusie skep geen nuwe wetlike verpligtinge nie.
Skrywer Karin RoodtGepubliseer op 28 Januarie 2014 28 Januarie 2014 Kategorieë Internasionale nuus, NuusSleutelwoord Brittanje se VN-ambassadeur, gyselaar, Jemen, Mark Lyall Grant, Pierre Korkie, VN
Vorige Vorige artikel: Bheki Cele glo op ANC-kandidatelys
Volgende Volgende artikel: Mampi-Rampi die DA se presidensiële kandidaat